
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 24 

19 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός οριογραμμών αιγιαλού - παραλίας στη 
θέση ΚΟΥΝΤΟΥΡΟΥΔΙΑ, Κοινότητας Λουτρών, νή¬ 
σου Λέσβου Νομ. Λέσβου. 1 

Κήρυξη ως αναδασωτέας εκτάσεως εμβαδού 17 
στρεμμάτων στη θέση «Μεγάλη Κουτσουπιά» πε¬ 
ριοχής Σκάλας της περιφέρειας Δήμου Ελειού 
Πρόνων. 2 


ΑΠΟΦΑΣΕΙ Σ 

Αριθ. 1110437/10860/Β0010 (1) 

Καθορισμός οριογραμμών αιγιαλού - παραλίας στη θέση 
ΚΟΥΝΤΟΥΡΟΥΔΙΑ Κοινότητας Λουτρών νήσου Λέ¬ 
σβου Νομ. Λέσβου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως», όπως αυτές τροποποιήθηκαν και ισχύουν 
σήμερα μετά Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τις διατάξεις του Π.Δ. 551/88 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259/Α'), 
όπως τροποποιήθηκε και ισχύει. 

3. Τις διατάξεις του άρθρου 19 παράγραφος 5 του Ν.Δ. 
2344/95, του άρθρου 52 παρ. 6του Ν. 2218/1994, του άρ¬ 
θρου 4 παρ. 7του Ν. 2240/94, δυνάμει των οποίων αρμο¬ 
διότητες του Υπουργείου Οικονομικών που είχαν μεταβι¬ 
βαστεί σε Νομάρχες, ανήκουν στον Περιφερειακό Διευ¬ 
θυντή, σε συνδυασμό με αυτές του άρθρου Μπαρ. 2 του 
Ν. 2399/96, με τις οποίες προβλέπεται η κατάργηση των 
θέσεωντων Περιφερειακών Διευθυντών, οι αρμοδιότητες 
πλέον του οποίου περιήλθαν στον Γενικό Γραμματέα της 
Περιφέρειας και ασκούνται από τον αναπληρωτή Περιφε¬ 
ρειακό Διευθυντή. 

4. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 


άλλες διατάξεις» (ΦΕΚ107/Α'), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

5. Το αριθ. 28975/31-7-97 έγγραφο της Δ/νσης Διοίκη¬ 
σης του Υπ. Εσωτερικών, Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.1997 στον Υ¬ 
πουργό Οικονομικών. 

6. Την 1043053/483/Α0006/9.5.2000 (ΦΕΚ 622/Β7 
10.5.2000) απόφαση του Υφυπουργού Οικονομικών «περί 
μεταβίβασης αρμοδιοτήτων στον Γενικό Γραμματέα, 
στους Γ ενικούς Διευθυντές κ.λπ. του Υπουργείου Οικονο¬ 
μικών». 

7. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας». 

8. Την αριθ. 1078204/927/0006Α76.8.92 κοινή υπουργι¬ 
κή απόφαση των Υπουργών Προεδρίας και Οικονομικών, 
με την οποία διατηρείται σε ισχύ η Επιτροπή καθορισμού 
ορίων αιγιαλών και θέσεων αμμοληψίας. 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: 

α)του Ν.Δ. 439/70, β) του άρθρου 13του Ν. 1078/1980, 
καιγ) του άρθρου 23 του Ν. 1337/1983. 

10. Την 1039386/441/Α0006/21.4.2000 (ΦΕΚ 571/Β) 
κοινή απόφαση του Πρωθυπουργού και του Υπουργού 
Οικονομικών «περί ανάθεσης αρμοδιοτήτων του Υπουρ¬ 
γού Οικονομικών στους Υφυπουργούς». 

11. Την από 6/7/98 έκθεση της κατά το άρθρο 100 Π.Δ. 
284/88 αρμόδιας Επιτροπής καθορισμού ορίων αιγιαλού 
καιπαραλίας, για τον καθορισμό ορίων αιγιαλού, παλαιού 
αιγιαλού και δημιουργία ζώνης παραλίας στη θέση ΚΟΥ- 
ΝΤΟΥΡΟΥΔΙΑ Κοινότητας Λουτρών νήσου Λέσβου Νομ. 
Λέσβου. 

12. Το από Οκτώβριο 97 Τοπογραφικό - υψομετρικό 
διάγραμμα, κλίμακας 1:500, αποτελούμενο από 1 πινακί- 

δα που συντάχθηκε από τον Τοπογράφο Μηχανικό Ελευ¬ 
θέριο ΤΣΑΒΛΙΡΗ, το οποίο ελέγχθηκε ως προς την ακρί¬ 
βεια της αποτύπωσης από την Ελένη Μητρίτσα, Τοπογρ. 
Μηχ/κό της Κ.Υ. Λέσβου στις 20/1/98 και θεωρήθηκε την 
ίδια ημερομηνία από τον Νικ. Θεοδοσιάδη, Αρχιτ. Μηχ/κό, 
αναπληρωτή Προϊστάμενο της ΤΥΔΚ Λέσβου, όπως ορί¬ 
ζουν οι διατάξεις του άρθρου 20 του Ν. 719/77 και συνο¬ 
δεύει την έκθεση της προαναφερόμενης Επιτροπής. 

13. Το με αριθ. 544.5/348/99/5-5-99 έγγραφο του ΓΕΝ, 
με το οποίο συμφωνεί με τα καθορισθέντα από την Επι¬ 
τροπή όρια, αποφασίζουμε: 

Επικυρώνουμε την από 6.7.1998 έκθεση της κατά το 
άρθρο 100 Π.Δ. 284/1988 αρμοδίας Επιτροπής περί χά¬ 
ραξης των ορίων του αιγιαλού και δημιουργίας ζώνης 
παραλίας στην περιοχή ΚΟΥΝΤΟΥΡΟΥΔΙΑ, Δημοτικού 
Διαμερίσματος Λουτρών (τέως κοινότητα Λουτρών) Δή¬ 
μου Μυτιλήνης νήσου Λέσβου Νομού Λέσβου, καθώς 
επίσης και το από Οκτωβρίου 1997 σχετικό μετηνχάραξη 
τοπογραφικό - υψομετρικό διάγραμμα, κλίμακας 1:500, 
το οποίο συντάχθηκε από τον Ελευθέριο Θ. Τσαβλίρη, Το¬ 
πογράφο Μηχανικό, και το οποίο ελέγχθηκε ως προς την 
ακρίβεια της αποτύπωσης από την Ελένη Μητρίτσα, Το¬ 
πογράφο Μηχανικό της Κτηματικής Υπηρεσίας Λέσβου, 
την 20-1-1998 και θεωρήθηκε από τον Νικόλαο Θεοδο¬ 
σιάδη, Αρχιτέκτονα Μηχανικό, νόμιμο αναπληρωτή του 
Προϊσταμένου της Τ.Υ.Δ.Κ. Λέσβου, την ίδια ημέρα, όπως 
ορίζουν οι διατάξεις του άρθρου 20 του Ν. 719/1977. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή όπως πιο πάνω αναφέρεται, η ο- 
ριογραμμή του αιγιαλού με κόκκινη συνεχόμενη πολυγω¬ 
νική γραμμή με στοιχεία 1,2, 3, έως και 15, της οποίας οι 
κορυφές εξασφαλίζονται με συντεταγμένες του Κρατι¬ 
κού Δικτύου. 

Την οριογραμμή της παραλίας με κίτρινη συνεχόμενη 
πολυγωνική γραμμή με στοιχεία Γ, 2', 3', έως και 15', με 
σταθερή απόσταση 10 μέτρων από την οριογραμμή του 
αιγιαλού, της οποίας ομοίως οι κορυφές εξασφαλίζονται 
με συντεταγμένες του Κρατικού Δικτύου. 

Εντός της ζώνης της παραλίας υπάρχουν κτίσματα. 

Ο καθορισμός του αιγιαλού γίνεται για πρώτη φορά 
στην περιοχή αυτή και δεν έχει καθορισθεί στο παρελθόν 
οριογραμμή. 

Η απόφαση αυτή με την έκθεση της Επιτροπής και το 
διάγραμμα να δημοσιευθούνστην Εφημερίδα της Κυβερ- 
νήσεως. 

Αθήνα, 18 Δεκεμβρίου 2000 

Ο Γενικός Δ/ντήςΔημ. Περιουσίας & Εθν. Κλ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας και 
θέσεων αμμοληψίας δια τον καθορισμό το πρώτον, 
των ορίων του αιγιαλού και της παραλίας, στην πε¬ 
ριοχή ΚΟΥΝΤΟΥΡΟΥΔΙΑ, Κοινότητας Λουτρών νήσου 
Λέσβου Νομού Λέσβου. Ενδιαφερόμενος ο ΟΤΕ. 

Στη Μυτιλήνη την 6.7.1998, οι υπογεγραμμένοι: 

-Σπυρίδων Καρδακάρης,Προϊστάμενος της Κτηματικής 
Υπηρεσίας Λέσβου, ως Πρόεδρος. 


-Στυλιανός Δράκος, Πλοίαρχος Λ.Σ., Λιμενάρχης Μυτι¬ 
λήνης, ως μέλος, και 

-Ελένη Μητρίτσα, Τοπογράφος Μηχανικός, ως μέλος, 

αποτελούντες την Επιτροπή καθορισμού ορίων αιγια- 
λού και παραλίας και θέσεων αμμοληψίας, δυνάμει των 
άρθρων 74 και 75 του Π.Δ. 636/77, σε συνδυασμό με την 
0.208/181/26.4.82 (ΦΕΚ 214/Β726.4.82) κοινή απόφαση 
των Υπουργών Προεδρίας της Κυβερνήσεως και Οικο¬ 
νομικών, και τηςί2/3.1.1997 απόφασης Γεν. Γραμματέα 
Περιφέρειας Βορείου Αιγαίου, συγκληθείσα με την 1680/ 
29-5-1998 πρόσκληση του Προέδρου της, μεταβήκαμε 
επί τόπου στην προαναφερόμενη περιοχή, την 6.7.1998. 

Λαβόντες υπόψη: 

Το με Α.Π. 97-0116/21-11-1997 έγγραφο της άΥΧ\ θπρίπ- 
πθθππς), με το οποίο ζητείται εκ μέρους του ΟΤΕ ο καθο¬ 
ρισμός των ορίων του αιγιαλού και της παραλίας στην 
εν θέματι περιοχή. 

Το υπό του Ελευθερίου Θ. Τσαβλίρη, Τοπογράφου Μη¬ 
χανικού, συνταχθέν τον Οκτώβριο 1997, με κλίμακα 
1:500, τοπογραφικό και υψομετρικό διάγραμμα, ηλεγμέ- 
νο την 20-1-1998 για την ακρίβεια της αποτύπωσης από 
την Ελένη Μητρίτσα, Τοπογράφο Μηχανικό της Κτηματι¬ 
κής Υπηρεσίας Λέσβου και θεωρημένο από τον Νικόλαο 
Θεοδοσιάδη, Αρχιτέκτονα Μηχανικό, νόμιμο αναπληρω¬ 
τή του Προϊστάμενου της Τ.Υ.Δ.Κ. Λέσβου, τούτου κω- 
λυομένου, την ιδία ημέρα. 

Τις διατάξεις του Α.Ν. 2344/1940, όπως αυτός τροπο¬ 
ποιήθηκε και συμπληρώθηκε, και τις διατάξεις του Ν. 
1337/1983 και τις σχετικές προς τούτον Δ-3474/970 ΠΟΛ 
105/29-7-1983 και Ν. 505/253 ΠΟΑ 69/30-3-1984 διαταγές 
του Υπουργείου Οικονομικών. 

Την εκ της επιτόπιου μεταβάσεως στην παραπάνω πε¬ 
ριοχή, σχηματισθείσα αντίληψη περί του πλάτους της 
βρεχομένης ζώνης της ξηρός και των λοιπών συναφών 
στοιχείων,ήτοι: 

I. ότι η ακτή της είναι βραχώδης με μικρή υψομετρική 
διαφορά, εκτός ενός μικρού τμήματος στο κέντρο όπου 
είναι ομαλή, αμμώδης χωρίς υψομετρική διαφορά. Η θά¬ 
λασσα είναι αβαθής. 

II. ότι οι άνεμοι είναι συνήθως νότιοι, νοτιοδυτικοί, η 
ένταση των οποίων δύναται να φθάσει τα 4-5 μποφώρ και 
το ύψος των κυμάτων τα 0,5 έως 1,5 μέτρα. 

Αποφασίζει 

Καθορίζει επί του ως άνω τοπογραφικού διαγράμμα¬ 
τος: 

-Με συνεχή κόκκινη πολυγωνική γραμμή, την οριογραμ- 
μή του αιγιαλού, υπό στοιχεία 1,2, 3,...,15, της οποίας οι 
κορυφές εξασφαλίζονται με σταθερά σημεία. 

-Με συνεχή κίτρινη πολυγωνική γραμμή, την οριογραμ- 
μή της παραλίας, υπό στοιχεία 1', 2', 3',..., 15', της οποίας 
οι κορυφές εξασφαλίζονται ομοίως με σταθερά σημεία 
και έχει σταθερή απόσταση 10 μέτρα από την οριογραμ- 
μή του αιγιαλού, επειδή δεν εξυπηρετούνται οι σκοποί 
που αναφέρονται στο άρθρο 7του Α.Ν. 2344/1940. 

Εντός της ζώνης της παραλίας υπάρχουν κτίσματα. 

Η εξάρτηση έγινε από το κρατικό τριγωνομετρικό δί¬ 
κτυο. 

Η Επιτροπή 

Ο Πρόεδρος Τα μέλη 

ΣΠ. ΚΑΡΔΑΚΑΡΗΣ ΣΤ.ΔΡΑΚΟΣ 

ΕΛ. ΜΗΤΡΙΤΣΑ 

Αριθ. 5280 (2) 

Κήρυξη ως αναδασωτέας εκτάσεως εμβαδού 17 στρεμ¬ 
μάτων στη θέση «Μεγάλη Κουτσουπιά» περιοχής Σκά¬ 
λας της περιφέρειας Δήμου Ελειού Πρόνων. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις περί Διοικητικής αποκέντρωσης διατάξεις του 
Ν. 3200/55, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών και δασικών εν γένει εκτάσεων της χώρας», και 
συγκεκριμένα: 

α) Του άρθρου 38 παρ. 1. 

β) Του άρθρου 41 παρ. 1. 

4. Τις διατάξεις του Υπουργείου Γεωργίας αριθ.: 

α) 160417/1180/8.7.1980, και 

β) 182447/3049/24.9.1980. 

5. ΐον Ν. 2218/13.6.1994 «περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρω¬ 
τοβάθμια αυτοδιοίκηση και την περιφέρεια και άλλες 
διατάξεις», όπως τροποποιήθηκε μεταγενέστερα με τον 
Ν. 2240/16.9.94. 


6. Τον Ν. 2503/30.5.97 «Δοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

7. Την 5012/8.11.2000 αναφορά της Δ/νσης Δασών 
Κεφαλληνίας, με την οποία προτείνεται η κήρυξη ως 
αναδασωτέας, της αναφερόμενης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση, την δα¬ 
σική έκταση που κάηκε, εμβαδού δέκα επτά στρεμμάτων 
(17 στρ.), που βρίσκεται στη θέση «Μεγάλη Κουτσουπιά» 
περιοχής Σκάλας της περιφέρειας Δήμου Ελειού Πρό¬ 
νων, και προσδιορίζεται από τα στοιχεία Α-Β-Γ-Δ-Ε-Ζ-Η- 
Θ-Ι-Α, όπως φαίνονται στο συνημμένο απόσπασμα χάρτη 
Γ.Υ.Σ. κλίμακας 1:5.000, το οποίο αποτελεί αναπόσπαστο 
μέρος της απόφασης αυτής και ορίζεται ως εξής: 

Ανατολικά: Με δασική έκταση και αγροτικό δρόμο. 

Δυτικά: Με δασική έκταση. 

Βόρεια: Με δασική έκταση. 

Νότια: Με δασική έκταση και αγροτικό δρόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 28 Νοεμβρίου 2000 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

